સરકારનું માનવું છે કે બેન્કોના ગ્રાહકોની સંખ્યા સતત વધી રહી છે. આ સંજોગોમાં બેન્કોએ કેશ ડિપોઝિટ, નવાં ખાતાં ખોલવા, એફડી બનાવવા, એફડી વટાવવા અને પાસબુકમાં એન્ટ્રી જેવા કામો માટે વધુ સમય ફાળવવો જોઇએ. સરકાર પણ બેન્ક યુનિયનોની માગણી સાથે સૈદ્ધાંતિક રીતે સંમત છે. શનિવારે શેર માર્કેટ બંધ હોય છે અને બિઝનેસ સંબંધિત કામકાજ ઓછું હોય છે. દર શનિ અને રવિવારે બંધ રહેવાથી બેન્કોની ઓપરેશનલ કોસ્ટ પણ ઘટશે. જે દોરમાં ર૪x૭ કામકાજની અનિવાર્ય જરૂરત હોય ત્યાં કોઇ સેકટરમાં ફાઇવ ડે વીકની માગણી આશ્ચર્યજનક છે. બેન્કિંગ સાથે સંકળાયેલા મોટા ભાગ હજુ પણ બેન્ક રૂબરૂ ગયા વગર પૂરા થતાં નથી અને તેથી દર અઠવાડિયે બે રજા ભારે પડી શકે છે એવું એનબીટીનું માનવું છે.